ບັນດາກຳລັງອີຣັກຄວບຄຸມເຂດຕົວເມືອງແຫ່ງທຳອິດຂອງ Tal Afar
(VOVWORLD) -ວັນທີ 22 ສິງຫາ, ບັນດາກຳລັງອີຣັກ ຍາດໄດ້ສິດຄວບຄຸມບັນດາເຂດຕົວເມືອງທຳອິດຂອງນະຄອນ Tal Afar ໂດຍກຸ່ມກໍ່ການຮ້າຍ IS ຄວບຄຸມ.
ພົນຕີ Abdul Amir Rasheed Yar Allah, ຜູ້ບັນຊາການບັ້ນຮົບປົດປ່ອຍນະຄອນ Tal Afar ໃຫ້ຮູ້ວ່າ, ບັນດາກຳລັງສະເພາະກິດຕ້ານກໍ່ການຮ້າຍໂດຍອາເມລິກາ ຝຶກຊ້ອມ ໄດ້ບຸກເຂົ້າເຂດ al Kifah ທາງທິດຕາເວັນອອກສ່ຽງໃຕ້ ຢູ່ນະຄອນນີ້. ສ່ວນວາທີນາຍພົນ Haider Fadhil, ຂຶ້ນກັບບັນດາກຳລັງສະເພາະກິດ ອີຣັກ, ໄດ້ເວົ້າກັບວົງການສື່ມວນຊົນວ່າ ບັນດາກຳລັງຂອງລັດຖະບານບໍ່ພົບກັບການສູ້ຢັນທີ່ດຸເດືອດໃດໆຈາກຝ່າຍ IS. ວາທີນາຍພົນ Haider Fadhil ຄາດຄະເນວ່າ, ບັ້ນຮົບຈະດຸເດືອດກວ່າເມື່ອພົນທະຫານລັດຖະບານ ບຸກເຂົ້າໄປເຂດໃຈກາງນະຄອນປະມານ 4,5 ກມ ຕື່ມອີກ, ໃນຂະນະທີ່ມີສາມັນຊົນຫຼາຍຄົນຍັງຕິດຄ້າງຢູ່ເຂດນີ້.